(ΛΟΓΟΤΥΠΟ ΕΤΑΙΡΕΙΑΣ)

# ΑΙΤΗΣΗ

(για την άσκηση του δικαιώματος εναντίωσης στην επεξεργασία των προσωπικών δεδομένων – άρθρο 21 Κανονισμού (ΕΕ) 2016/679)

|  |
| --- |
| **Στοιχεία αιτούντος** |
| Όνομα  |  |
| Επώνυμο  |  |
| Αρ. ταυτότητας / διαβατηρίου |  |
| Διεύθυνση κατοικίας  |  |
| Τηλέφωνο επικοινωνίας  |  |
| e-mail  |  |

Με την παρούσα μου ασκώ το προβλεπόμενο εκ του άρθρου 21 του Γενικού Κανονισμού για την Προστασία Δεδομένων (ΕΕ) 2016/679 δικαίωμα εναντίωσης στην επεξεργασία των προσωπικών μου δεδομένων που επεξεργάζεται η Εταιρεία σας και σας δηλώνω με την παρούσα μου ότι :

(i) Αντιτίθεμαι στην επεξεργασία των προσωπικών μου δεδομένων, συμπεριλαμβανομένης της κατάρτισης προφίλ, η οποία βασίζεται στο άρθρο 6 παρ. 1 στοιχείο ε) (εκπλήρωση καθήκοντος του Υ.Ε προς το δημόσιο συμφέρονή άσκηση δημόσιας εξουσίας που εχει ανατεθεί σε αυτόν) ή στοιχείο στ) (απαραίτητη για τους κοπούς των εννόμων συμφερόντων που επιδιώκει ο Υ.Ε ή τρίτος) ꙱

(ii) Η επεξεργασία διενεργείται με αυτοματοποιημένα μέσα ꙱

**ΕΠΙΣΗΜΑΝΣΕΙΣ - ΔΗΛΩΣΕΙΣ ΕΤΑΙΡΕΙΑΣ :**

1. Η εταιρεία με την επωνυμία «ΓΕΩΡΓΙΟΣ ΚΑΡΒΕΛΑΣ ΑΝΩΝΥΜΟΣ ΕΤΑΙΡΙΑ ΕΜΠΟΡΙΚΗ ΒΙΟΤΕΧΝΙΚΗ ΚΑΙ ΕΙΣΑΓΩΓΙΚΗ ΗΛΕΚΤΡΙΚΩΝ - ΗΛΕΚΤΡΟΛΟΓΙΚΩΝ - ΗΛΕΚΤΡΟΝΙΚΩΝ ΚΑΙ ΒΙΟΜΗΧΑΝΙΚΩΝ ΕΙΔΩΝ», εδρεύει στο Ηράκλειο Κρήτης επί της οδού Εφέσου αρ. 5, ΤΚ 71306, είναι κάτοχος του Α.Φ.Μ. 094273991 και του αρ. ΓΕΜΗ 077116327000 και δραστηριοποιείται στον τομέα της εμπορίας ηλεκτρικών και ηλεκτρονικών ειδών. Στα πλαίσια της επιχειρηματικής της δραστηριότητας επεξεργάζεται προσωπικά δεδομένα. Για περισσότερες πληροφορίες αναφορικά με την «ΠΟΛΙΤΙΚΗ ΑΠΟΡΡΗΤΟΥ» που ακολουθεί η εταιρεία μας, επισκεφθείτε τον ιστότοπο μας ................................................

2. Για την ορθή, αποτελεσματική και ασφαλή επεξεργασία του αιτήματός σας, απαιτείται όπως ταυτοποιηθούν τα στοιχεία του υποβάλλοντος το αίτημα. Για το λόγο αυτό η Εταιρεία ενδέχεται να σας ζητήσει επιπρόσθετες πληροφορίες για την ταυτοποίηση σας καθώς και την αποστολή αποδεικτικών προς τούτο εγγράφων.

3. Σε περίπτωση που δεν υποβληθεί συνημμένα με την παρούσα αντίγραφο της ταυτότητας ή του διαβατηρίου του αιτούντος, η αίτηση θα θεωρείται ως μην κατατεθείσα καθώς δεν θα είναι εφικτή η ταυτοποίηση των στοιχείων του αιτούντος εκ μέρους της Εταιρείας μας.

4. Μετά την άσκηση εκ μέρους σας του δικαιώματος εναντίωσης, η Εταιρεία μας δεν θα υποβάλλει πλέον τα προσωπικά σας δεδομένα σε επεξεργασία, εκτός αν υφίστανται επιτακτικοί και νόμιμοι λόγοι για την επεξεργασία, οι οποίοι υπερισχύουν των συμφερόντων, των δικαιωμάτων και των ελευθεριών σας ή για τη θεμελίωση, άσκηση ή υποστήριξη νομικών αξιώσεων.

4. Για την άσκηση των δικαιωμάτων σας μπορείτε να αποστείλετε συστημένη επιστολή στην ανωτέρω διεύθυνση της Εταιρείας μας ή να απευθυνθείτε στο αρμόδιο τμήμα Data Privacy της εταιρείας μας μέσω ηλεκτρονικού ταχυδρομείου στην ηλεκτρονική διεύθυνση ............................................... Η άσκησή τους υπόκειται σε περιορισμούς βάσει της κείμενης νομοθεσίας (άρθρο 23 Κανονισμού).

5. Επίσης, διατηρείτε πάντα το δικαίωμα να απευθυνθείτε στην Αρχή Προστασίας Δεδομένων Προσωπικού Χαρακτήρα, η οποία μπορεί να δεχθεί και την υποβολή σχετικών παραπόνων / καταγγελιών είτε σε γραπτή μορφή στο πρωτόκολλό της (Λ. Κηφισίας 1-3, Τ.Κ. 115 23, Αθήνα, τηλ. κέντρο 210-6475600 /fax 210-6475628) είτε ηλεκτρονικά στην ηλεκτρονική διεύθυνση complaints@dpa.gr. Για περισσότερες πληροφορίες επισκεφθείτε το [www.dpa.gr](http://www.dpa.gr).

6. Η εταιρεία υποχρεούται να επεξεργασθεί και να απαντήσει στο αίτημα σας εντός τριάντα (30) ημερών από την υποβολή του, εφόσον τούτο είναι εφικτό, άλλως θα ενημερωθείτε εγγράφως για τυχόν παράταση της ως άνω προσθεσμίας σύμφωνα με τα οριζόμενα στον Κανονισμό. Η απάντηση στο αίτημα σας δίδεται ατελώς. Σε περίπτωση που ζητήσετε την αποστολή της απάντησης ταχυδρομικώς, ενδέχεται να επιβαρυνθείτε με έξοδα αποστολής. Πριν την αποστολή, η Εταιρεία μας θα σας ενημερώσει για το ακριβές κόστος αυτής.

Έλαβα γνώση των ανωτέρω και επιθυμώ η απάντηση της εταιρείας να μου αποσταλεί:

(i) ηλεκτρονικά στην ανωτέρω ηλεκτρονική διεύθυνση ꙱

ή εναλλακτικά

(ii) ταχυδρομικώς στην ανωτέρω ταχυδρομική διεύθυνση ꙱

Υποβάλλω συνημμένα αντίγραφο της ταυτότητας ή του διαβατηρίου μου για την ταυτοποίηση των στοιχείων μου από την Εταιρεία.

Δηλώνω ότι οι πληροφορίες που παρέχω με την παρούσα μου είναι απολύτως αληθείς και ακριβείς και είμαι το υποκείμενο στο οποίο αφορούν τα προσωπικά δεδομένα.

Τόπος και Ημερομηνία Υπογραφή